Stine Bosse

Stine Bosse (født 1960) er en dansk forretningskvinne og politiker. Hun ble i 2024 valgt inn i Europaparlamentet for Moderaterne. 

Hun er utdannet jurist og begynte sin karriere i skadeforsikringsselskapet Tryg. Hun var personaldirektør, senere administrerende direktør i Tryg og konsernsjef i TrygVesta fra 2003 til 2011. Bosse var en samfunnsengasjert næringslivsleder, og da hun gikk av som konsernsjef i TrygVesta, ble det spekulert i om hun kunne tenke seg å gå inn i politikken.

Hun har hatt styreverv i selskaper som Nordea, Allianz, DNB, Aker, TDC, Icopal, Grundfos, BankNordik, Tele Greenland og Nunaoil. Hun har også vært styreleder ved Det Kongelige Teater i København og i flere ideelle organisasjoner.

Hun var leder for Europabevegelsen i Danmark fra 2015 til 2022.

Stine Bosse meldte seg inn i Lars Løkke Rasmussens sentrumsparti Moderaterne før folketingsvalget i 2022. I 2023 ble Bosse presentert som Moderaternes førstekandidat til Europaparlamentet ved valget i 2024.

 Referanser 

 Eksterne lenker 


Kategori:Danske forretningsfolk
Kategori:Danske medlemmer av Europaparlamentet
Kategori:Moderaterne-politikere
Kategori:Riddere av Dannebrogordenen‎
Kategori:Forbundsrepublikken Tysklands fortjenstorden
Kategori:Personer fra Virum